**Սարգիս Մինասյան** (հայտնի է նաև *Արամ Աշոտ* անվամբ, 1873, Յալովա, Օսմանյան կայսրություն - 1915, Անկարա, Օսմանյան կայսրություն), հայ լրագրող, գրող, քաղաքական ակտիվիստ, ուսուցիչ։ Եղել է Հայրենիք (Վոթերթաուն, Մասաչուսեթս) թերթի գլխավոր խմբագիրը։ 1909 թվականին Օսմանյան կայսրություն վերադառնալուց հետո Մինասյանը շարունակում է նյութեր տպագրել տարբեր պարբերականներում։ Սպանվել է Հայոց ցեղասպանության ընթացքում։

Կենսագրություն
--------------

Սարգիս Մինասյանը ծնվել է 1873 թվականին հյուսիսարևմտյան Անատոլիայի Յալովա քաղաքի մոտ գտնվող Չենգիլյար գյուղում։ Նախնական կրթությունն ստացել է Պարտիզակ (ներկայում՝ Բախչեջիկ, Կոջաելի) գյուղում։ Այնուհետև տեղափոխվել է Կ. Պոլիս և կրթությունը շարունակել Կեդրոնական վարժարանում։ 1894 թ. վարժարանում կրթությունն ավարտելուց հետո Մինասյանը տեղափոխվում է Ժնև (Շվեյցարիա), աշխատում Դրոշակ թերթում, որ Հայ Յեղափոխական Դաշնակցության պաշտոնաթերթն էր։ 1903 թվականին Մինասյանը տեղափոխվում է ԱՄՆ, որտեղ դառնում է Հայրենիք պարբերականի գլխավոր խմբագիր։ 1903 թ. վերադառնում է Ժնև, որտեղ մնում է մինչև 1909 թ.։ Երիտթուրքական հեղափոխությունից հետո Մինասյանը վերադառնում է Կ. Պոլիս։ Որոշ ժամանակ Մինասյանն զբաղվում է ուսուցչությամբ, շարունակում գրել, ընտրվել է Հայոց ազգային ասամբլեայի պատգամավոր, մասնակցել է Ազատամարտ թերթի հրատարակությանը՝ քննադատական նյութեր տպագրելով հայերի կյանքի տարբեր կողմերի վերաբերյալ։ Նա հայտնի էր նաև Կ. Պոլսի տարբեր դպրոցներում կարդացած դասախոսություններով, որոն հիմնականում վերաբերում էր հայոց լեզվին։

Տիրապետելով ֆրանսերենին` Մինասյանը նախատեսում էր տպագրել հայ-ֆրանսերեն բառարան, որում պիտի ներակայցվեին երկու լեզուների նոր բառերը։ Մինասյանը վաղ մահը խանգարեց գրքի հրատարակությունը։

Սարգիս Մինասյանը կազմել է հայ ազատամարտիկ Աղբյուր Սերոբի կենսագրությունը։

Մահ
---

1915 թվականի ապրիլի 24-ի գիշերը Սարգիս Մինասյանը ձերբակալվել է ու գնացքով ուղարկվել Այազի բանտ։ Հունիսի 2-ին Ռուբեն Զարդարյանի, Գարեգին Խաժակի, Խաչատուր Մալումյանի, Հարություն Ջանգյուլյանի ու Նազարեթ Տաղավարյանի հետ տեղափոխվել է Դիարբեքիր։ Սարգիս Մինասյանը սպանվել է Քարաջուր բնակավայրի ճանապարհին` Ուրֆա և Սևերեք (ներկայում՝ Սիվերեք) բնակավայրերի միջև։

Ծանոթագրություններ
------------------

1. 1 2  Թեոդորոս Լապճինյան, Յուշարձան ապրիլ տասնըմէկի, 1919, էջ 16։
2. ↑  Այվազյան, Հ. Ով ով է. հայեր. կենսագրական հանրագիտարան, 2005, էջ 114։
3. ↑  Kevorkian, Raymond H. The Armenian genocide: a complete history, 2010, էջ 524։

Գրականություն
-------------

* Balakian, Grigoris (2010). Peter Balakian and Aris Sevag (ed.). *Armenian Golgotha: a memoir of the Armenian genocide, 1915-1918* (1st Vintage Books ed. ed.). New York: Vintage Books. ISBN 1400096774. `{{cite book}}`: `|edition=` has extra text (օգնություն)
* Kevorkian, Raymond H. (2010). *The Armenian genocide: a complete history* (Reprinted. ed.). London: I. B. Tauris. ISBN 1-84885-561-3.
* Odian, Yervant (2009). Krikor Beledian (ed.). *Accursed years: my exile and return from Der Zor, 1914-1919*. London: Gomidas Institute. ISBN 1903656842.

|  |  |  |  |  |
| --- | --- | --- | --- | --- |
| 

| * դ
* ք
* խ
Եղեռնազոհ անձինք |
| --- |
|  |
| Եղեռնազոհ անձինք | Մխիթար Աբրոյան • Լևոն Աղաբաբյան • Գեղամ Բարսեղյան • Սմբատ Բյուրատ • Հովհաննես Գազանճյան • Պետրոս Գալֆայան • Գուշակյան Գեղամ • Գրիգոր Եսայան • Երուխան • Զարդարյան Ռուբեն • Ներսես Զաքարյան • Գրիգոր Զոհրապ • Միհրան Թապագյան • Հակոբ Թերզյան • Թլկատինցի • Գրիգոր Թորոսյան • Գառնիկ Թուղլաճյան • Արիս Իսրայելյան • Լևոն Լարենց • Գարեգին Խաժակ • Թովմաս Կետիկյան • Մելքոն Կյուրճյան • Գարեգին Կոզիկյան • Համբարձում Համբարձումյան • Արտաշես Հարությունյան • Խաչատուր Մալումյան • Սարգիս Մինասյան • Բարսեղ Շահպազ • Տիգրան Չյոկյուրյան • Մառի Պեյլերյան • Ժագ Սայապալյան • Ստեփաննոս Սարըյան • Սիամանթո • Ռուբեն Սևակ • Դանիել Վարուժան • Տիգրան Օտյան |

 |